Jaunā talantu fabrika

"Jaunā talantu fabrika" bija Kanāla 2 muzikālais realitātes šovs, kas ilga 12 nedēļas (no 2013. gada 19. augusta līdz 11. novembrim). Tajā piedalījās 18 jaunieši, kas 24 stundas diennaktī dzīvoja slēgtās telpās, lai apgūtu vokālās, horeogrāfijas un citas skatuviskās iemaņas un ik pirmdienas vakaru parādītu savus priekšnesumus televīzijas tiešraidē kanālos TV3 un Kanāls 2. 

"Jaunās talantu fabrikas" fināla koncertā uzvarēja Aminata Savadogo.

 Dalībnieki 
Dalībnieka vārds un vecums, šovam iesākoties:
 Vārds, uzvārds  Vecums  Ienāca šovā  Pameta šovu Ilze Skarbule  17  Sākums  11. nedēļa Dāvis Mazurenko  19  Sākums  - Rihards Andris Bērziņš  16  Sākums  8. nedēļa Mārtiņš Ābelītis  23  Sākums  9. nedēļa Elizabete Skrastiņa  16  Sākums  - Pāvels Fomkins  23  Sākums  - Edgars Gusts  25  Sākums  - Aminata Savadogo  20  Sākums  - Ieva Pauliņa *  18  Sākums un 10. nedēļa  7. un 12. nedēļa Rita Riteniece  19  Sākums  3. nedēļa Guna Leščinska  21  Sākums  2. nedēļa Gunta Meņģele  19  Sākums  4. nedēļa Linda Mežore  21  Sākums  1. nedēļa Ilva Karro  21  Sākums  1. nedēļa Artūrs Orba  20  Sākums  1. nedēļa Evija Krūmiņa  23  2. nedēļa  6. nedēļa Ravita Kreicberga **  23  3. un 10. nedēļa  5. nedēļa Kristīne Šomase  20  4. nedēļa  -
* Ieva Pauliņa atgriezās šovā, jo uzvarēja atgriešanās koncertā, bet pēc divām nedēļām šovu atkal pameta.

** Ravita Kreicberga atgriezās šovā, pateicoties skatītāju balsojumam pēc atgriešanās koncerta.

 Noteikumi 
Šova dalībnieku pamatsastāvā bija 15 jaunieši (deviņas meitenes un seši puiši) vecumā no 16 līdz 25 gadiem. Fabrikanti cīnījās par savu vietu un palikšanu šovā, kā arī par galveno balvu, ceļojumu, ar skatītāju un žūrijas balsojuma palīdzību. Ik nedēļu katra dalībnieka vieta kopvērtējumā tika noteikta, matemātiski izrēķinot vidējo rezultātu pēc žūrijas piešķirto punktu skaita un skatītāju balsojuma. Izšķiroties vietai kopvērtējumā, prioritāras bija TV skatītāju balsis.http://www.jtf.lv/balsosanas-rezultati/  05.12.2013. 

Katru otrdienas vakaru notika izbalsošana, kurā piedalījās divi dalībnieki, kas pirmdienas koncertā bija ieņēmuši pēdējās divas vietas, un viens iekšējā balsojuma upuris. No tiem ar skatītāju balsojuma palīdzību noteica vienu, kuram šova telpas jāpamet tajā pašā vakarā. Pēc pirmajiem trīs izbalsotajiem šova dalībnieku pulkam pievienojās rezervisti.

Šova 10. nedēļā bija atgriešanās koncerts, kurā piedalījās visi līdz tam brīdim šovu pametušie dalībnieki, no kuriem pirmās vietas ieguvēja Ieva Pauliņa atgriezās šovā. Nākamajā dienā izbalsošanas vietā šova esošie dalībnieki, veicot atklātu balsojumu, noteica divus, no kuriem ar skatītāju balsojuma palīdzību noteica otro dalībnieku, kas atgriezīsies šovā - šoreiz tā bija Ravita Kreicberga.

Fināla koncertā uzvarētājs tika noteikts tikai ar skatītāju balsojuma palīdzību. Pirmo divu vietu ieguvējas - Aminata un Elizabete izpildīja vienu no saviem iepriekšējiem priekšnesumiem superfinālā; uzvarētāju atkal noteica skatītāju balsojums.

 Ārējās saites 
Jaunās talantu fabrikas oficiālā mājas lapa

 Atsauces 

Kategorija:Latvijas televīzijas šovi